ઓટો ડેસ્કઃ મહિન્દ્રા એન્ડ મહિન્દ્રાએ પોતાની ઓલ ન્યૂ 2018 Mahindra Marazzo MPVને ભારતમાં લોન્ચ કરી દીધી છે. કંપનીએ આ કારની પ્રારંભિક કિંમત 9.9 લાખ રૂપિયા(એક્સ શોરૂમ) રાખી છે. હાલ Mahindra Marazzoના ચાર વેરિએન્ટ્સ, M2, M4, M6 અને M8 હશે. ટોપ વેરિએન્ટ્સની કિંમત 13.90 લાખ રૂપિયા(એક્સ શોરૂમ) છે. Marazzo કંપનીની તદ્દન નવી કાર છે અને હાલના સમયમાં તે કંપનીનું ફ્લેગશીપ મોડલ છે. મહિન્દ્રા Marazzoની ટક્કર મારુતિ અર્ટિગા, ટોયોટા ઇનોવા ક્રિસ્ટા અને ટાટા હેક્સા જેવી કાર્સ સાથે થશે. કંપનીનો દાવો છે કે મહિન્દ્રા Marazzo 17.6 કિ.મી. પ્રતિ લિટરની એવરેજ આપે છે. આ કારને ડેવલપ કરવા માટે કંપનીએ 20 કરોડ ડોલરનું રોકાણ કર્યું છે.